Diari Oficial de la Generalitat Valenciana


Sumari del DOGV 3155, del 05-01-1998 (1997/12367)

RESOLUCIÓ de 27 de novembre de 1997, de la Direcció General de Funció Pública, per la qual s'executa la sentència número 854/97 del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3155

Data del DOGV
:   05-01-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1997/12400


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 27 de novembre de 1997, de la Direcció General de Funció Pública, per la qual s'executa la sentència número 854/97 del Tribunal Superior de Justícia de la Comunitat Valenciana. [97/12731]
  
Vista la Sentència número 854/1997 de 2 de juliol de 1997, dictada per la Sala Contenciosa Administrativa del Tribunal Superior de Justícia de la Comunitat Valenciana en el recurs 2234/93, la part dispositiva de la qual diu:
  
"Decidim
  
Primer. Estimar en part el recurs contenciós administratiu interposat pel Sr. Juan Ramón Guarch Prieto contra la Resolució del director general de la Funció Pública Valenciana, de 19 de juliol de 1993, per la qual es resol la convocatòria 76/93, de 13 d'abril de 1993, en allò que designa per a cobrir la plaça d'assessor jurídic de la Direcció del Servei Valencià de Salut, lloc de treball núm. 11840, a la Sra. María Librada Casanoves Sorlí.
  
Segon. Declarar els esmentats actes contraris a dret, anul·lar-los i deixar-los sense efecte, i la comissió avaluadora efectuarà una nova valoració de mèrits d'acord amb els principis establerts en aquesta sentència, amb les conseqüències que se'n deriven."
  
Vista l'acta de data 25 de novembre de 1997, de la comissió avaluadora de la convocatòria 76/93 esmentada, en la qual, després d'efectuar una nova valoració de mèrits en compliment del que disposa la Sentència núm. 854/97, s'acorda atorgar la següent puntuació als candidats:
  
Sra. María Librada Casanoves Sorli 9,75 punts
  
Sr. Juan R, Guarch Prieto 8,00 punts
  
Vist que la nova valoració dels mèrits efectuada per la comissió avaluadora d'acord amb els principis establerts en l'esmentada sentència, no varia l'ordre dels candidats per la seua puntuació.
  
En virtut d'allò que disposen els articles 118 de la Constitució Espanyola i 17.2 de la Llei Orgànica del Poder Judicial, segons els quals és obligatori el compliment de les sentències i altres resolucions fermes de jutges i tribunals, i fent ús de les competències que legalment tinc conferides, resolc:
  
Primer
  
Modificar la Resolució de 19 de juliol de 1993, de la Direcció General de Funció Pública, que resolgué la convocatòria de concurs de mèrits número 76/93, publicada en el Diari Oficial de la Generalitat Valenciana número 2075, de 26 de juliol de 1993, pel que fa a la puntuació atorgada als candidats al lloc de treball número 11353, assessor jurídic, que queda així:
  
Dª María Librada Casanoves Sorli 9,75 punts
  
D. Juan R. Guarch Prieto 8,00 punts
  
Segon
  
Ratificar l'adjudicació del lloc de treball número 11841, assessor jurídic, del Servei Valencià de Salut, a la Sra. María Librada Casanoves Sorlí, funcionària de carrera del grup A, NRP 31 098 286 S0, portada a terme per Resolució de 19 de juliol de 1993, de la Direcció General de Funció Pública anteriorment esmentada.